Tumšupe (upe)
Šis raksts ir par upi. Par citām jēdziena Tumšupe nozīmēm skatīt nozīmju atdalīšanas lapu. Tumšupe, saukta arī Melnupe, ir Lielās Juglas labā krasta pieteka Siguldas un Ropažu novados. Sākas grāvju sistēmā Jūdažu purva rietumu malā Allažu pagastā. Upes tecējums atrodas Viduslatvijas nolaidenumā un Ropažu līdzenumā mežainā un purvainā apvidū. Ietek Lielajā Juglā starp Zaķumuižu un Sunīšiem. Pietekas Arupīte (kreisā, 14 km) un Ķibīte (labā). Lielākās apdzīvotās vietas krastos: Allaži, Allažmuiža, Tumšupe. Upi šķērso autoceļi P3 un P10.